Beverly Hills 90210

Beverly Hills 90210 on yhdysvaltalainen draamasarja, jota esitettiin Yhdysvalloissa 4. lokakuuta 1990 – 17. toukokuuta 2000 Foxilla. Sarja seuraa teinien elämää yläluokkaisessa, tähtien täyttämässä Beverly Hillsissä, Kaliforniassa. Aluksi nuoret käyvät koulua West Beverly High Schoolissa ja myöhemmin siirrytään Kalifornian yliopistoon. Sarjan kehitti Darren Star ja sen tuottivat Paul Robinson, Aaron Spelling ja E. Duke Vincent. Numerosarja 90210 sarjan nimessä viittaa yhteen kaupungin viidestä postinumerosta.

Alkuperäinen sarja perustui kaksosten Brandon (Jason Priestley) ja Brenda Walshin (Shannen Doherty), sopeutumiseen uuteen kaupunkiin ja kulttuuriin sen jälkeen, kun he ovat muuttaneet Minneapolisista Beverly Hillsiin vanhempiensa Jimin (James Eckhouse) ja Cindyn (Carol Potter) kanssa. Sarja keskittyi pääosin hahmojen ystävyys- ja seurustelusuhteisiin, ja siinä käsiteltiin muun muassa raiskausta, alkoholismia, perheväkivaltaa, homo-oikeuksia, antisemitismia, sateenkaariperheitä, huumausaineita, itsemurhia, AIDSia, teiniraskauksia, bulimiaa ja abortteja.

Vuonna 2008 sarjan pohjalta alettiin tehdä uutta spinoff-sarjaa 90210, jonka tapahtumat keskittyvät Beverly Hillsiin muuttaneen kansasilaisperheen ympärille. Alkuperäisistä näyttelijöistä ovat mukana Jennie Garth ja Shannen Doherty.

Suomessa sarjaa ovat esittäneet MTV3 ja Subtv. MTV3 esitti sarjan ensimmäisen kauden käännösnimellä LA Beat.

 Juoni 
Sarja alkoi Walshin perheen; Jimin, Cindyn, Brandonin ja Brendan esittelyllä, jotka muuttivat vast'ikään Minnesotasta Beverly Hillsiin, Kaliforniaan Jimin ylennyksen vuoksi. Ensimmäisessä jaksossa Brandon ja Brenda aloittavat lukuvuoden West Beverly Hills High Schoolissa, josta he lopulta saavat useita ystäviä, joista loppu näyttelijäkokoonpano koostuu: Kelly Taylor, Steve Sanders, Andrea Zuckerman, Dylan McKay, David Silver, Scott Scanlon ja Donna Martin. Sarja seuraa hahmojen dramaattisia elämiä läpi high schoolin ja collegen esitellen useita uusia hahmoja sarjan edetessä.

 Näyttelijät 

Pääroolit Näyttelijä Hahmo Kaudet Vuodet Jason Priestley  Brandon Walsh  1 – 9  1990–1998 Shannen Doherty  Brenda Walsh  1 – 4  1990–1994 Jennie Garth  Kelly Taylor 1–10 1990–2000 Ian Ziering  Steve Sanders   Gabrielle Carteris  Andrea Zuckerman  1–5 1990–1995 Luke Perry  Dylan McKay  1–6; 9–10  1990–1995; 1998–2000 Brian Austin Green  David Silver  1–10  1990–2000 Douglas Emerson  Scott Scanlon  1–2  1990–1991 Tori Spelling  Donna Martin  1–10  1990–2000 Carol Potter  Cindy Walsh 1–5 1990–1995 James Eckhouse  Jim Walsh   Joe E. Tata  Nat Bussichio  1-10  1990–2000 Mark Damon Espinoza  Jesse Vasquez  4-5  1994–1995 Kathleen Robertson  Clare Arnold  4-7  1994–1997 Tiffani-Amber Thiessen  Valerie Malone  5–9  1994–1998 Jamie Walters  Ray Pruit  5-6  1994–1996 Hilary Swank  Carly Reynolds  8  1997–1998 Vincent Young  Noah Hunter 8–10 1997–2000 Lindsay Price  Janet Sosna   Daniel Cosgrove  Matt Durning 9–10 1998–2000 Vanessa Marcil  Gina Kincaid 

 Poistumiset 
Sarja tunnettiin alituisista näyttelijäkokoonpanoa koskevista muutoksista, varsinkin sarjan viimeisinä vuosina:

 Shannen Doherty 
Shannen Doherty jätti sarjan sen neljännen kauden päätteeksi. Dohertyn hahmo, Brenda Walsh kirjoitettiin sarjasta pois; hahmo muutti Lontooseen aloittaakseen draamakoulussa. Brendan poissaoloa kuvailtiin aluksi vain vuoden kestäväksi, hahmo ei kuitenkaan koskaan palannut, vaikka hänet usein mainittiinkin sarjan loppuina kausina. Dohertyn paikan näyttelijäkokoonpanossa korvasi entinen Saved by the Bell -tähti Tiffani Thiessen, joka esitti Valerie Mahone -nimistä ei-niin-kilttiä tyttöä. Shannen Doherty on esiintynyt Brenda Walshina vuonna 2008 alkaneessa draaman spin-off-sarjassa 90210, yhdessä entisten vastanäyttelijöidensä, Jennie Garthin, Tori Spellingin, Ann Gillespien ja Joe E. Tatan kanssa.

 Gabrielle Carteris 
Gabrielle Carteris jätti sarjan viidennen kauden jälkeen.

Carteriksen hahmo, Andra Zuckerman muuttui radikaalisti high schoolista collegeen siirryttyään. High schoolissa Andrea oli viisas West Beverly Blazen päätoimittaja, joka oli ihastunut Brandoniin ja asui salaa Beverly Hillsin rajojen ulkopuolella. Neljännellä kaudella Andrea keskeyttää college-opintonsa (vaikka myöhemmin palaakin kouluun ja valmistuu lääkäriksi), tulee raskaaksi ja menee naimisiin hädin tuskin tuntemansa miehen (Jesse Vasquez) kanssa ennen vuoden loppua. Vaikka raskaus-juoni kirjoitettiin sarjaan Carteriksen pyynnöstä, tämän oikean elämän raskauden vuoksi, raskaus oli kunnon suunnan muutos hahmolle ja eristi tätä muista sarjan hahmoista. Andrea Zuckerman lähti sarjasta viidennellä kaudella päätettyään vihdoin lähteä opiskelemaan Yaleen.

Carteris kuitenkin vieraili sarjassa sen kuudennella, kahdeksannella ja kymmenennellä tuotantokaudella.

 James Eckhouse ja Carol Potter 
Molemmat näyttelijät lähtivät sarjasta sen viidennellä kaudella viisivuotisen sopimuksensa päätyttyä. Sarjan highschool-vuosina Jim ja Cindy Walsh olivat sarjassa vain sivurooleina, antaen neuvoa Brandonille ja Brendalle. Brendan ja Brandonin lähdettyä collegeen Eckhouden ja Potterin hahmot vajosivat yhä enemmän taustalle. Viidennen kauden jälkeen molemmat hahmot muuttivat Beverly Hillsistä Hongkongiin mutta tekivät sarjan kuudennella, seitsemännellä ja kahdeksannella kaudella useita vierailuja sarjassa.

 Luke Perry 
Luke Perry jätti Beverly Hills 90210:n kuudennen kauden alussa.

Perryn hahmo Dylan McKay aikoi mennä naimisiin Antonia Marchetten (Rebecca Gayheart) kanssa, joka oli Dylanin isän tapattaneen gangsteripomon tytär. Aluksi Dylan aikoi vain käyttää Antonia kostaakseen tämän isälle, mutta rakastuikin lopulta tähän. Koska Antonian isä ei halua Dylanin naivan tytärtään, hän määrää myös Dylanin tapatettavaksi. Hän palkkaa palkkamurhaajan, joka vahingossa tappaakin Antonian joka ajoi Dylanin autoa.

Murtunut Dylan päättää lähteä kaupungista, sovittuaan ensin välirauhasta Antonian isän kanssa. Seuraavilla kausilla mainitaan Dylanin sopineen riitansa Brendan kanssa, ja kaksikon asuvan yhdessä Lontoossa.

Jason Priestley
Jason Priestley jätti sarjan sen yhdeksännellä kaudella. Hän kuitenkin esiintyi sarjan alkuteksteissä vastaavana tuottajana sarjan loppuun saakka ja ohjasi myös muutaman jaksoista. Sarjassa Brandon toipuu yhä keskeytetyistä häistään Kellyn kanssa, kun hänelle tarjotaan työtä Washington, D.C.:stä, jonka Brandon hyväksyy. Brandon oli viimeinen Walshin perheen jäsen, joka lähti Beverly Hillsistä.

 Tiffani Thiessen 
Tiffani Thiessen korvasi Shannen Dohertyn hahmon neljännestä kaudesta alkaen. Thiessen esitti Valerie Malonea, Walshin perheen vanhaa tuttavaa Buffalosta, New Yorkista, joka muuttaa Brendan vanhaan huoneeseen. Vaikka Valerien olikin tarkoitus korvata Brenda, hahmot ovat hyvin erilaisia. Valerie lähtee Beverly Hillsistä pian Brandonin jälkeen kertoen palaavansa Buffaloon. Thiessen palasi sarjan viimeiseen jaksoon, Donnan ja Davidin häihin.Stated on "Whatever happened to?", Episode: 3 drama queens.

 Lähteet 

 Aiheesta muualla 

 The Museum of Broadcast Communications - Encyclopedia of Television - Beverly Hills 90210  

Luokka:1990-luvun yhdysvaltalaiset nuortendraamasarjat
Luokka:2000-vuosikymmenen yhdysvaltalaiset draamasarjat
Luokka:Saippuasarjat
Luokka:Foxin televisio-ohjelmat
Luokka:Seulonnan keskeiset artikkelit